Υπάρχουν δυο εκδοχές: Αρκετοί ιατροί, σε περιπτώσεις επίμονης οσφυαλγίας ή ισχιαλγίας συνιστούν την χορήγηση κορτιζόνης, είτε από το στόμα, είτε από ενέσεις. Η αξία αυτής της θεραπείας πλέον αμφισβητείται, γιατί στην πραγματικότητα, κουκουλώνει το πρόβλημα και μπορεί να σκεπάσει σημαντικά κλινικά συμπτώματα ή νόσους. Εφόσον υπάρχουν έντονα και επίμονα συμπτώματα, που δεν υποχωρούν με παυσίπονα και αντιφλεγμονώδη και ΑΦΟΥ ΓΙΝΕΙ ΜΑΓΝΗΤΙΚΗ ΤΟΜΟΓΡΑΦΙΑ, υπάρχουν ενδείξεις για να γίνει έγχυση ειδικών μιγμάτων με βάση συνθετικά ανάλογα της κορτιζόνης. Αν γίνει αυτό, θα πρέπει για την ασφάλεια του ασθενούς να γίνει από εξειδικευμένο χειρουργό σπονδυλικής στήλης, με χρήση απεικονιστικής καθοδήγησης (ακτινοσκόπηση ή, πιο σύγχρονη τεχνική με υπέρηχο). Δεν πρέπει κανείς ασθενείς να δέχεται ενέσεις στην σπονδυλική στήλη που γίνονται με ψηλάφηση της μέσης, στα τυφλά. Είναι επικίνδυνες και μπορεί να προκληθεί νευρολογική βλάβη! Αν η διήθηση βοηθήσει στην ανακούφιση του ασθενούς, μπορεί να επαναληφθεί μετά από μερικούς μήνες, σε περίπτωση υποτροπής των συμπτωμάτων. Υπάρχουν ασθενείς που παρουσιάζουν περιστασιακά συμπτώματα που αντιμετωπίζονται επιτυχώς με διήθηση μια φορά κάθε 6-18 μήνες. Για περισσότερες πληροφορίες, δείτε εδώ: Νευρικές διηθήσεις με υπέρηχο.